Координате: 44° 59′ 09" СГШ, 20° 31′ 20" ИГД
**Глогоњ** је сеоско насеље које се налази на територији града Панчева, у Јужнобанатском округу Аутономне Покрајине Војводине, у Републици Србији. Према коначним резултатима пописа становништва из 2011. године, у Глогоњу живи 3012 становника.

Географија
----------

Налази се у северозападном делу града Панчева, удаљен је 20 км од Панчева - на Лат 44° 59'Н и Лонг 20° 33'Е. Налази се на надморској висини од 75m на контакту алувијалне равни реке Тамиш и банатске лесне терасе. Спада у групу прибрежних потамишких насеља и граничи се са атарима насеља: 
Сефкерин, Црепаја, Јабука и подручјем града Београда.

По питању рељефа Глогоњ се простире на две морфолошке целине: алувијалној равни Тамиша и лесној тераси. Алувијална раван заузима најниже делове атара лежећи између леве обале Тамиша и дела банатске лесне терасе на надморској висини од 73m.

Лесна тераса заузима највећи део Глогоња са надморском висином 75-79m. На подручју Глогоња констатују се знатне количине подземне воде као и површинских токова, те се Глогоњ снабдева водом из три бунара са дубине од 96 метара.

На територији Глогоња Тамиша има мали пад што је разлог његовог кривудања, насталих окука и мртваја. 
Његов висок водостај ствара опасност од честих поплава. На подручју атара Глогоња преовладава у структури земљишта чернозем карбонатни, ритске црнице и смонице заслањене или са заслањеним пегама, као и заслањено тло солоњец око Тамиша.

Насеље
------

Глогоњ спада у групу потамишких насеља са правилнијим топографским површинама. 
Насеље има правоугаони облик,(дужине 2000, а ширине 800 метара ) са праволинијским и унакрсно постављеним улицама. 
Спада у насеља панонског типа, куће су ушорене и центар насеља је проширен.

Ширина улица је 20-40m и секу се под правим углом. 
Главном улицом пролази пут који спаја Панчево са Зрењанином и Новим Садом.

Постоји 6 улица које се пружају по дужини у смеру северозапад / југоисток; 
У овом тренутку носе следећа имена: 
Тамишка, Ослобођења, "1. Мај", Школска, Млинска и "4. октобар".

На северозападном крају села је прва попречна улица (која има куће само са једне стране) по имену Утринска - пружа се од југозапада ка североистоку, а за њом следе: Партизанска, "29. новенбра", Пролетерска, Београдска, ЈНА, "8. марта", Бориса Кидрича и Жарка Зрењанина. 
Сам центар села носи име -Трг Маршала Тита.

Равничарски тип насеља је условио њихово пресецање под правим углом те су формирани квадрати - квартови неједнаких површина. 
Свака кућа има двориште са економским зградама и повртњак или воћњак у дубини.

У центру села налази се парк правоугаоног облика (210x170 метара). 
Стазе су избетониране 1988. године (пре тога није било никакве подлоге) и секу парк по дијагоналама, док га друге полове по дужини и ширини.

Насеље има основну школу и амбуланту, постоје сви примарни комунални објекти, спроведена је електрификација, гасификација села, водовод, телефонске линије...

Привреда
--------

На територији Глогоња најзначајнија привредна делатност је пољопривреда. 
Атар је правоугаони укупне површине 4291,5 ha, а само пољопривредно земљиште захвата 4086,7 ha. 
Од обрадивих површина највећи део је под њивама 3036,1ха или 74,3%. 
И необрадиво пољопривредно земљиште захвата знатну територију: 
пашњаци 324.8ха, шуме 548.5ха, док неплодно земљиште захвата 308,9ха.

Од укупних земљишних површина у власништву приватног сектора је 2052.6 ha (47,8%), 
док Друштвени сектор захвата 2238.9ха (52,2%).

На територији атара Глогоња у сетвеној структури преовладавају ратарске културе. 
Гаје се првенствено жита: пшеница, кукуруз и јечам.

Код индустријског биља најзаступљенији су сунцокрет, соја и шећерна репа. 
Од повртарских култура највише се гаје кромпир (развијена је производња младог кромпира ), пасуљ, црни лук, парадајз, паприка. 
Део ове производње намењен је пијацама у Панчеву и Београду. 
Сточарство је углавном у опадању и заступљено је пре свега у индивидуалном сектору. 

### Табела

Бројно стање стоке по пописима из 1981. и 1991. године. 

|  |  |  |  |  |  |
| --- | --- | --- | --- | --- | --- |
| Година | Свиње | Говеда | Коњи | Овце | Живина |
| 1981. | 2.370 | 168 | 121 | 334 | 17.800 |
| 1991. | 1.732 | 28 | 24 | 137 | 11.353 |

Друштвено пољопривредно предузеће „Глогоњ" у саставу ПИК-а „Тамиш" поседује (подаци из 1991) 
укупно 1237 ha обрадивог земљишта. 
Гаје се уобичајене ратарске културе и то првенствено жита. 
Највеће површине су под пшеницом (383ха), кукурузом (309ха), јечмом (38ха). 
Од индустријског биља гаји се сунцокрет (123ха), соја (156ха), шећерна репа (128ха).

Тамиш
-----

Тамиш је некада био притока Тисе, али је временом померао своје ушће на југ и постао притока Дунава. 
Ушће му је било код данашње отоке Караш. 
Доносећи доста воде из горњег тока, често се понаша као подивљала река. 
Због малог пада и плитког корита веома се много разливао. 
Засипајући своје ушће и изливањем из корита, он се новим путевима усмерио ка Дунаву на неколико места: 

* као Караш и Дунавац северозападно од Опова;
* као Визељ јужно од Борче ;
* као Сибница југоисточно од Овче и
* као Тамиш код Панчева (главно ушће ).

Визељ (мађарски- водоток) улива се у Дунав на два места : 

* као Дунавац, северно од Београда и
* као Каловита, јужно од Овче.

Визељ и Каловиту повезује Себеш.

Демографија
-----------

Према попису из 2002. било је 3178 становника (према попису из 1991. било је 3475 становника).

У насељу Глогоњ живи 2575 пунолетних становника, а просечна старост становништва износи 39,6 година (38,6 код мушкараца и 40,7 код жена). У насељу има 1003 домаћинства, а просечан број чланова по домаћинству је 3,17.

Ово насеље је углавном насељено Србима (према попису из 2002. године), а у последња три пописа, примећен је пад у броју становника.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

*График промене броја становника током 20. века*

|  |
| --- |
|  |

 | 

| Демографија |
| --- |
| Година | Становника |
|  |  |  |
|  |  |  |
|  |  |  |
|  |  |  |
| **1948.** | 3678 |  |
| **1953.** | 3175 |  |
| **1961.** | 3230 |  |
| **1971.** | 3257 |  |
| **1981.** | 3605 |  |
| **1991.** | 3475 | 3285 |
| **2002.** | 3281 | 3178 |
|  |  |  |

 |

| Етнички састав према попису из 2002. |
| --- |
|
| Срби |    | 2.400 | 75,51% |
| Македонци |    | 367 | 11,54% |
| Румуни |    | 156 | 4,90% |
| Југословени |    | 106 | 3,33% |
| Мађари |    | 26 | 0,81% |
| Роми |    | 17 | 0,53% |
| Хрвати |    | 6 | 0,18% |
| Словаци |    | 6 | 0,18% |
| Немци |    | 5 | 0,15% |
| Чеси |    | 3 | 0,09% |
| Црногорци |    | 2 | 0,06% |
| Муслимани |    | 1 | 0,03% |
| Албанци |    | 1 | 0,03% |
| непознато |    | 68 | 2,13% |

**Становништво према полу и старости** 

|  |
| --- |
|  | м |  |  | ж |
| ? | 10 |    |    | 18 |
| 80+ | 41 |    |    | 40 |
| 75-79 | 38 |    |    | 55 |
| 70-74 | 46 |    |    | 78 |
| 65-69 | 85 |    |    | 95 |
| 60-64 | 82 |    |    | 86 |
| 55-59 | 75 |    |    | 84 |
| 50-54 | 121 |    |    | 115 |
| 45-49 | 155 |    |    | 126 |
| 40-44 | 114 |    |    | 126 |
| 35-39 | 107 |    |    | 99 |
| 30-34 | 116 |    |    | 101 |
| 25-29 | 109 |    |    | 90 |
| 20-24 | 137 |    |    | 113 |
| 15-19 | 152 |    |    | 107 |
| 10-14 | 79 |    |    | 90 |
| 5-9 | 76 |    |    | 76 |
| 0-4 | 68 |    |    | 68 |
| просек | 38.6 |  |  | 40.7 |

**Домаћинства**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

**Број домаћинстава по пописима од 1948-2002.**| **Година пописа** | 1948. | 1953. | 1961. | 1971. | 1981. | 1991. | 2002. |
| **Број домаћинстава** | 644 | 729 | 827 | 862 | 1013 | 1061 | 1003 |

 | 

**Домаћинства по броју чланова по попису од 2002.**| **Број чланова** | 1 | 2 | 3 | 4 | 5 | 6 | 7 | 8 | 9 | 10 и више | Просечан број чланова |
| **Број домаћинстава** | 159 | 229 | 173 | 275 | 93 | 50 | 19 | 2 | 2 | 1 | 3.17 |

 |

**Становништво старо 15 и више година према брачном стању и полу**

| **Пол** | **Укупно** | Неожењен/Неудата | Ожењен/Удата | Удовац/Удовица | Разведен/Разведена | Непознато |
| --- | --- | --- | --- | --- | --- | --- |
| Мушки | 1388 | 443 | 845 | 72 | 28 | - |
| Женски | 1333 | 242 | 853 | 213 | 24 | 1 |

**Становништво према делатности коју обавља**

| Пол | Укупно | Пољопривреда, лов и шумарство | Рибарство | Вађење руде и камена | Прерађивачка индустрија | Производња и снабдевање... | Грађевинарство | Трговина | Хотели и ресторани | Саобраћај, складиштење и везе |
| --- | --- | --- | --- | --- | --- | --- | --- | --- | --- | --- |
| Мушки | 663 | 95 | - | - | 294 | 12 | 85 | 61 | 5 | 35 |
| Женски | 265 | 46 | - | - | 89 | 2 | 2 | 40 | 15 | 5 |
| Оба | 928 | 141 | - | - | 383 | 14 | 87 | 101 | 20 | 40 |
| Пол | Финансијско посредовање | Некретнине | Државна управа и одбрана | Образовање | Здравствени и социјални рад | Остале услужне активности | Приватна домаћинства | Екстериторијалне организације и тела | Непознато |
| Мушки | 2 | 11 | 21 | 6 | 7 | 7 | - | - | 22 |
| Женски | 2 | 4 | 9 | 20 | 31 | - | - | - | - |
| Оба | 4 | 15 | 30 | 26 | 38 | 7 | - | - | 22 |

Референце
---------

1. ↑  *Попис становништва, домаћинстава и станова у Републици Србији 2011 – Старост и пол* - Републички завод за статистику, Београд. 2012. ISBN 978-86-6161-028-8. pp.
2. ↑  Књига 2, *Становништво, пол и старост, подаци по насељима*, Републички завод за статистику, Београд, фебруар 2003, ISBN 86-84433-01-7
3. ↑  Књига 1, *Становништво, национална или етничка припадност, подаци по насељима*, Републички завод за статистику, Београд, фебруар 2003, ISBN 86-84433-00-9
4. ↑  Књига 9, *Становништво, упоредни преглед броја становника 1948, 1953, 1961, 1971, 1981, 1991, 2002, подаци по насељима*, Републички завод за статистику, Београд, мај 2004, ISBN 86-84433-14-9

Спољашње везе
-------------


|  |  |
| --- | --- |
|  | ***Портал Србија***  |


***Глогоњ*** na Wikimedijinoj ostavi

* Мапе, аеродроми и временска ситуација локација (Fallingrain)
* Сателитска мапа (Wikimapia)
* Гугл сателитска мапа (Maplandia)
* План насеља на мапи (Mapquest)
* Презентација села - Глогоњ
* Месна заједница Глогоњ